Din Unitatea de Primiri Urgențe a Spitalului din Alba au plecat medici către Serviciul de Ambulanță. Asta a făcut ca UPU Alba să se confrunte cu o problemă de personal.
Problemele de personal se răsfrâng asupra pacienților care sunt nevoiți să aștepte chiar și ore bune pe scaune, pentru a fi consultați.
Situația este cunoscută și la nivel național. Șeful DSU, Raed Arafat a fost prezent sâmbătă, 30 martie 2024, la Spitalul Județean de Urgență din Alba Iulia.
Acesta a vizitat secția de primiri urgențe a spitalului. La terminarea vizitei, reporterii alba24.ro l-au întrebat cum comentează faptul că medici din UPU pleacă către Serviciul de Ambulanță.
"Tocmai aici am avut o discuție, pentru că o parte, sau cineva a plecat prin transfer, aprobat de spital, către Serviciul de Ambulanță. Și nu este corect acest lucru. Discuția noastră este mai ales acum că încă o tranșă de medici rezidenți termină specialitatea, să încerce să aducă medici și să îi pătreze deoarece condițiile care se fac sunt foarte bune.
Adică vorbim de condiții chiar de top și condiții foarte avantajoase de a avea o activitate cum te-ai duce în Germania, în Franța, unde același lucru vei găsi aici ca și condiții de lucru.
Și trebuie încurajați medcii care termină la Centrele Universitare să vină se angajeze în aceste secții", a declarat Raed Arafat.
Urmăriți Alba24.ro și pe Google News
Dacă ți-a plăcut articolul: